
La sugestia partenerilor de peste ocean, Germania a preluat rolul-cheie de vârf de lance în războiul cu Rusia. 
Mai mult, nemții vor trage după ei întreaga Europă într-o cursă nebuneascä a înarmării, simultan cu sprijinul 
masiv acordat Kievului. Și asta indiferent de părerea cuiva. Sau de cât de mult ar putea fi afectată cea mai 
puternică economie a continentului. 


Guvernul condus de cancelarul Scholz se dovedește a fi marioneta preferată a administraţiei Biden. Sunt cel 
putin trei elemente în sprijinul afirmației: 1) stoicismul cu care Scholz a încasat "lovitura NordStream” din 
partea partenerilor strategici; 2) decizia de a renunţa la energia nucleară și de a investi 16 miliarde de euro în 
patru centrale pe gaz metan (GNL american, în mare parte); 3) implicarea puternică în războiul din Ucraina, în 
paralel cu creșterea exponențială a propriilor cheltuieli de înarmare. 


Toate cele trei elemente converg cätre un singur beneficar major: Statele Unite ale Americii. Toate genereazä 
inflatie, scăderea competitivităţii și implicit scăderea nivelului de trai nu doar în Germania, ci si în întreaga 
Uniune Europeană. Toate sunt iraționale din punctul de vedere al oricărui cetățean - mai putin al 
globalistului care pune “interesele geostrategice” ale deep-state-ului american mai presus de orice interes 
national/european. 


Romänii, nemtii, francezii sau italienii care viseazä la bunästarea propriului popor observä cu regret o dublä 
pierdere de suveranitate: mai întâi a propriei ţări în raport cu Uniunea Europeană, apoi a Uniunii în raport cu 
Statele Unite. Cum se întâmplă în viața de zi cu zi, peștele mare îl înghite pe cel mic. lar la capătul lanţului 
trofic se regăsește, neputincios, simplul muritor. Un cetăţean prea slab pentru a riposta, prea bombardat cu 
fake-uri pentru a discerne adevărul de minciună, prea lipsit de principii pentru a găsi puterea de a se räzvräti 
împotriva nedreptätilor. 


Șefii armatelor din ţări precum România, Germania, Suedia, Polonia sau Marea Britanie, dar și oficiali NATO, au 
transmis mesaje prin care avertizează populaţia să se pregătească de război în caz că Rusia va învinge în 
Ucraina. Nu poate fi întâmplător. Este o acţiune bine coordonată (cel mai probabil de Pentagon și Casa Albă), 
în scopul conștientizării opiniei publice în legătură cu un fals pericol. Un potenţial pericol major, letal, care 
poate fi contracarat doar prin descurajarea inamicului. Printr-o cursă a înarmării nemaivăzută de la Războiul 
Rece. 


Pericol: virus. Antidot: vaccin. Case closed. 
Pericol: Putin. Antidot: tancuri, rachete, avioane. În desfășurare. 


De ca și cum opinia publică nu ar fi fost suficient de conștientizată în legătură cu pericolul rusesc, a trebuit 
să intervină si Donald Trump, aflat în plină campanie electorală. Fostul președinte le-a ridicat mingea la fileu 
globaliștilor, afirmând că l-ar fi putut îndemna pe Putin să atace orice ţară NATO care nu-și achită cotizaţia 
de membru, cunoscută drept "taxă de protecție”. O intervenţie inutilă din partea liderului mișcării MAGA. Un 
mesaj care vine să întărească ideea că Europa va plăti cu vârf și îndesat aventura Statelor Unite în Ucraina, 
indiferent de cine va câștiga alegerile pentru Casa Albă. 


Ar fi fost la îndemâna lui Joe Biden să negocieze la momentul oportun o pace justă. Nu a avut absolut niciun 
interes. Nici înainte de februarie 2022, nici după discuţiile ruso-ucrainene din Turcia. Și asta pentru simplu 
fapt că Statele Unite avea enorm de câștigat de pe urma războiului. Atât economic, cât și geostrategic. 
Singura pierdere este la nivelul imaginii în rândul populaţiei. Însă cui îi pasă? 


Psihologul Daniel David, rector al Universităţii Babeș-Bolyai, în legătură cu tobele bătute de generalii din 
Europa: "Este nevoie de o doză de îngrijorare care să ne responsabilizeze”. 


Are dreptate. Ce ne-am face fără doza de frică băgată-n oase? Cum am putea suporta inflaţia, scăderea 
nivelului de trai și bătaia de joc din partea politicienilor-marionetă? 

Rusia nu are momentan nici un interes sa invadeze alte ţări vecine Ucrainei 
centru că ea e de departe învingătoare in Ucraina. Marea îngrijorare vine din 
partea americanilor și implicit a Nato care nu vor să recunoască și să se 
obișnuiască cu ideea că Nato a pierdut răzbiiul din Ucraina. Cu sancţiuni cu tot, 
s-au făcut de râs. Și cu disperarea celui care-și vede dinainte venind inevitabila 
înfrângere, aruncă ultimele resurse în ficul războiului, țările vecine aliate:Polonia, 
Germania, România, țările nordice etc., și asta înseamnă sacrificiul inutil al 
acestora. Pentru asta îi dau inainte cu oropaganda înarmării și a ripostei militare. 
Si de această dată cred că vor eșua lamentabil. E nevoie de putin zece ani ca sa 
oregătesti o armată profesionistă, inarmată cu armament performant ca să-i 
impingă pe rusi inapoi odată ce și-au consolidat pozitile defensive. Asta nu se 
face inte-un an doi, și as spune nici măcar in trei. Până la urmă tot UE, Nato și-au 
tăiat craca de sub picioare. Au desfintat armata obligatorie și au creat un 
serviciu de mercenariat. 

